Ernesto Sábato

Ernesto Sábato () a fost un prozator, eseist, pictor, fizician și romancier argentinian.

Biografie
S-a născut în Rojas, un oraș din Argentina, în 1911. Părinții erau doi imigranți italo-albanezi, Juana María Ferrari și Francisco Sábato.

La vârsta de 16 ani, s-a alăturat unor grupuri de anarhiști, apoi de comuniști, dar a înțeles repede că „materialismul dialectic" e o contradicție în termeni, (afirmația îi aparține), iar atunci când, în 1935, a fost trimis la Moscova să studieze doctrina marxist-leninistă, a reușit să „evadeze", „trădând" cauza comunistă și evitând astfel soarta atâtor intelectuali de stânga din afara URSS ce au fost înghițiți de Gulag.

Și-a susținut doctoratul în științe fizico-matematice, apoi a plecat la Paris în anul 1938, unde a lucrat la Laboratorul Curie și s-a apropiat de grupul artiștilor suprarealiști al lui André Breton: Oscar Dominguez, Féret, Marcelle Ferri, Matta, Tristan Tzara. În 1945 a abandonat cercetarea științifică pentru a se dedica în exclusivitate literaturii. Este doctor în fizică și a ținut cursuri de filozofie la Universitatea din La Plata.

Opera literară 

A scris variate cărți de eseuri despre om și crizele timpului nostru, și despre sensul activității literare - Oameni și angrenaje, Scriitorul și fantasmele sale, Apologii și respingeri.

Dar cele mai cunoscute sunt fără dubiu cele trei romane: Tunelul (1948), Despre eroi și morminte (1961) și Abaddón, exterminatorul (1974), toate trei fiind traduse în limba română. Sábato a publicat doar patru romane, dar și-a aruncat în foc cea mai mare parte a paginilor scrise, iar ultimul roman l+a publicat la disperarea soției.

Romane 
 1948 - Tunelul
 1961 - Despre eroi și morminte
 1968 - Raport despre orbi
 1975 - Abaddón, exterminatorul

Eseuri 
 Unu și universul, 1945
 Oameni și angrenaje, 1951
 Heterodoxia, 1953
 El caso Sábato. Torturas y libertad de prensa. Carta Abierta al General Aramburu
 El otro rosto del peronismo, 1956
 El escritor y sus fantasmas (Scriitorul și fantasmele sale), 1963
 Tango, discusión y clave
 Romance de la muerte de Juan Lavalle. Cantar de Gesta, 1965
 Pedro Henríquez Ureña
 Tres aproximaciones a la literatura de nuestro tiempo: Robbe - Grillet, Borges, Sartre
 Eduardo Falú (cu León Benarós)
 Dialoguri (cu Jorge Luis Borges, editată de Orlando Barone)
 Los libros y su misión en la liberación e integración de la América Latina, 1978
 Apologías y rechazos (Apologii și respingeri), 1979
 Entre la Letra y la Sangre (Între scris și sânge). Conversații cu Carlos Catania, 1995
 Antes del fin (Înainte de tăcere), 1998
 La Resistencia, 2000

Premii literare 
A primit premiile Miguel de Cervantes și Gabriela Mistral în 1984.

Autobiografie 
În anul 1998 și-a publicat autobiografia, Antes del Fin - Înainte de sfârșit, publicată de editura Rao sub titlul Înainte de tăcere. Editura Humanitas a reluat toate romanele publicate de fosta editură Univers, într-o serie de autor „Ernesto Sábato".

Note

Legături externe 

 Biografie în limba engleză
 Biografie în limba spaniolă 
 A murit Ernesto Sábato, 30 aprilie 2011, Evenimentul zilei
 Senatul EVZ: Scriitorul și teroristul, 6 mai 2011, Mircea Cărtărescu, Evenimentul zilei

Nașteri în 1911
Decese în 2011

Scriitori argentinieni
Romancieri argentinieni
Absolvenți ai Universității din Paris
Laureați ai Premiului Ierusalim